Virender Sehwag Records in Hindi: जब भी भारतीय क्रिकेट टीम के सबसे ख़तरनाक बल्लेबाज़ों की बात आएगी तो उसमें “मुल्तान के सुल्तान” के नाम से मशहूर वीरेंद्र सहवाग का नाम सबसे ऊपर आएगा। दिल्ली के इस दाएं हाँथ के आक्रामक बल्लेबाज़ ने अपने पदार्पण मैच से ही आक्रामक तेवर दिखाना शुरू कर दिया था। सहवाग के कैरियर के शुरूआती दिनों में, उन्हें सिर्फ सीमित ओवरों के प्रारूप का खिलाड़ी माना जाता था। लेकिन उन्होंने अपने परफॉर्मेंस से न सिर्फ सीमित ओवरों बल्कि टेस्ट क्रिकेट में भी अपनी प्रतिभा का परिचय दिया। आज हम आपको इस लेख में वीरेंद्र सहवाग के अंतरराष्ट्रीय क्रिकेट करियर के बारे में बताएँगे।
Virender Sehwag Records
वीरेंद्र सहवाग ने अपने क्रिकेट करियर में बनाए हैं तमाम रिकॉर्ड
टेस्ट क्रिकेट में वीरेंद्र सहवाग:- Virender Sehwag Test Records in Hindi
वीरेंद्र सहवाग ने अपना टेस्ट डेब्यू साल 2001 में दक्षिण अफ्रीका के खिलाफ किया था। अपने डेब्यू मैच में शतक लगाने वाले वीरेंद्र सहवाग 11वें भारतीय बल्लेबाज़ हैं। सहवाग ने अपने अंतर्राष्ट्रीय कैरियर में 104 टेस्ट मैच खेले। सहवाग ने 104 मैचों की 180 परियों में 49.34 की शानदार औसत से 8586 रन बनाये हैं। इस दौरान सहवाग के बल्ले से 23 शतक ,6 दोहरे शतक ,2 तिहरे शतक सहित 32 अर्धशतकीय पारियां निकली हैं। टेस्ट क्रिकेट में वीरेंद्र सहवाग का उच्चतम स्कोर 319 रन है जो उन्होंने 2008 में चेन्नई के मैदान पर दक्षिण अफ्रीका के खिलाफ बनाया था। सहवाग ने अपना पहला तिहरा शतक पाकिस्तान के खिलाफ साल 2004 में मुल्तान के मैदान पर बनाया था। इस पारी में उन्होंने 309 रन बनाये थे। इसी पारी के बाद सहवाग को “मुल्तान का सुल्तान” कहा जाने लगा। टेस्ट में सहवाग का स्ट्राइक रेट 82.23 का है।
टेस्ट क्रिकेट में 2 तिहरा शतक लगाने वाले सहवाग पहले भारतीय बल्लेबाज़ हैं। सहवाग ने अपने टेस्ट कैरियर में एक ओपनर बल्लेबाज़ के तौर पर 50.04 की शानदार औसत से 8207 रन बनाए हैं। बतौर ओपनर टेस्ट क्रिकेट में सर्वाधिक रन बनाने वाले खिलाड़ियों की सूची में सहवाग पांचवें नंबर पर हैं। वीरेंद्र सहवाग और राहुल द्रविड़ की सलामी जोड़ी ने पहले विकेट के लिए टेस्ट क्रिकेट में 410 रनों की साझेदारी की थी जो की टेस्ट क्रिकेट में पहले विकेट के लिए की गयी तीसरी सबसे बड़ी साझेदारी है। एक पारी में सर्वाधिक चौके लगाने वाले खिलाडियों में 47 चौकों के साथ सहवाग दूसरे नंबर हैं। सहवाग के नाम टेस्ट क्रिकेट में 40 विकेट भी दर्ज हैं। सहवाग को 5 बार टेस्ट क्रिकेट में ‘मैन ऑफ़ द सीरीज़’ का पुरुस्कार मिला है। वीरेंद्र सहवाग को साल 2009 में “विज्डन टेस्ट प्लेयर ऑफ़ द ईयर” का भी ख़िताब मिला है।
यह भी पढ़े: भारतीय पुरुष टेस्ट टीम में डेब्यू करने वाले 5 सबसे कम उम्र के खिलाड़ी
एकदिवसीय क्रिकेट में वीरेंद्र सहवाग:- Virender Sehwag ODI Records in Hindi
वीरेंद्र सहवाग ने एक दिवसीय क्रिकेट में अपना पदार्पण साल 1999 में पाकिस्तान के खिलाफ मोहाली के मैदान पर किया था। वीरेंद्र सहवाग ने अपने एकदिवसीय करियर में 251 मैच खेले। अपने खेले गए 251 मैचों की 245 परियों में 35.05 की औसत से 8273 रन बनाये हैं। वनडे क्रिकेट में सहवाग का स्ट्राइक रेट 104.33 का है। एक दिवसीय क्रिकेट में 104.33 का स्ट्राइक रेट सहवाग की आक्रामकता को दिखाता है। वनडे क्रिकेट में सहवाग के नाम 15 शतक, 1 दोहरा शतक सहित 38 अर्धशतकीय पारियां दर्ज हैं। वनडे क्रिकेट में सहवाग का उच्चतम स्कोर 219 रन है।
अपनी कप्तानी में एक दिवसीय क्रिकेट में दोहरा शतक लगाने वाले वीरेंद्र सहवाग पहले खिलाड़ी हैं। यह कारनामा उन्होंने वेस्टइंडीज के खिलाफ साल 2011 में किया था। बतौर ओपनर एक दिवसीय क्रिकेट में 7518 रनों के साथ सहवाग तीसरे सबसे सफल भारतीय ओपनर हैं। वनडे क्रिकेट में वीरेंद्र सहवाग के नाम 96 विकेट भी दर्ज हैं। जहाँ पर उनका सर्वश्रेष्ठ प्रदर्शन 6 रन देकर 4 विकेट है। वीरेंद्र सहवाग को उनके उत्कृष्ट प्रदर्शन के लिए वनडे मैच में 22 बार ‘मैन ऑफ़ द मैच’ के अवार्ड से सम्मानित किया गया है।
टी20 क्रिकेट में वीरेंद्र सहवाग:- Virender Sehwag Records in Cricket
वीरेंद्र सहवाग ने अपना टी20 पदार्पण जोहान्सबर्ग के मैदान पर साल 2006 में किया था। सहवाग ने अपने टी20 कैरियर के 19 मैचों की 18 परियों में 145.38 के स्ट्राइक रेट से 394 रन बनाये हैं। टी20 में सहवाग का सर्वाधिक स्कोर 68 रन है।
तो यह थी वीरेंद्र सहवाग के अंतर्राष्ट्रीय कैरियर से जुड़ी हुई कुछ जानकारियां। आपको यह आर्टिकल कैसा लगा आप हमें कमेंट कर के बताएं और इस आर्टिकल को ज्यादा से ज्यादा लोगों को शेयर करें। हम इसी तरह से क्रिकेट से जुड़ी हुई हर एक छोटी बड़ी जानकारी आपसे साझा करते रहेंगे। धन्यवाद
awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva